CELEX: 62019TN0134
Language: da
Date: 2019-02-28 00:00:00
Title: Sag T-134/19: Sag anlagt den 28. februar 2019 — AM mod EIB

6.5.2019   
            
            
               DA
            
            
               Den Europæiske Unions Tidende
            
            
               C 155/46
            
         
      Sag anlagt den 28. februar 2019 — AM mod EIB
      (Sag T-134/19)
      (2019/C 155/55)
      Processprog: fransk
      
         Parter
      
      
         Sagsøger: AM (ved advokaterne L. Levi og A. Champetier)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Annullation af afgørelserne af 30. juni 2017 og af 11. december 2017 fra EIB’s formand, for så vidt som sagsøgeren herved gives afslag på udbetaling af den godtgørelse for geografisk mobilitet, der er fastsat i artikel 1.4 i de administrative bestemmelser, som finder anvendelse på de ansatte.
               
            
                  —
               
               
                  Om fornødent annullation af afgørelsen af 20. november 2018 fra EIB’s formand om afvisning af forligsudvalgets konklusioner og om stadfæstelse af afgørelserne af 30. juni 2017 og af 11. december 2017.
               
            Følgelig:
      
                  —
               
               
                  Sagsøgte tilpligtes at udbetale godtgørelsen for geografisk mobilitet med tilbagevirkende kraft at regne fra den 1. april 2017, dvs., pr. datoen for anlæggelsen af dette søgsmål, 36 045,6 EUR (1 567,20 EUR x 23 måneder).
               
            
                  —
               
               
                  Sagsøgte tilpligtes at betale forfaldne morarenter af godtgørelsen for geografisk mobilitet fra den 1. april 2017 og indtil betaling sker, idet morarenterne fastsættes i henhold til Den Europæiske Centralbanks rentesats, forhøjet med 2 procentpoint.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren påberåbt fire anbringender.
      
                  1.
               
               
                  Første anbringende om tilsidesættelse af artikel 1.4 i de administrative bestemmelser, som finder anvendelse på de ansatte, og tilsidesættelse af artikel 1 og artikel 11 i bilag VII til disse bestemmelser.
               
            
                  2.
               
               
                  Andet anbringende om tilsidesættelse af princippet om beskyttelse af den berettigede forventning, af princippet om retlig forudsigelighed og af omsorgsprincippet.
               
            
                  3.
               
               
                  Tredje anbringende om tilsidesættelse af princippet om forbud mod forskelsbehandling, af artikel 1.3 i adfærdskodeksen for EIB's ansatte og af artikel 21 i Den Europæiske Unions charter om grundlæggende rettigheder.
               
            
                  4.
               
               
                  Fjerde anbringende om tilsidesættelse af princippet om god forvaltning og af princippet om en rimelig frist.